“Qosh qo‘yaman deb, ko‘z chiqarish”. Sherzod Shermatov Jizzaxdagi o‘quvchilar sochini chizg‘ich bilan o‘lchash holatiga munosabat bildirdi

O‘zbekiston xalq ta’limi vaziri Sherzod Shermatov o‘quvchilar sochi uzunligini chizg‘ichda o‘lchash bilan bog‘liq holat aks etgan va ijtimoiy tarmoqlarda tarqalgan suratlarga munosabat bildirdi.
 Jizzaxda maktabda o‘quvchilarining sochi chizg‘ich bilan o‘lchab chiqildi (foto)

Vazirning yozishicha, “Qosh qo‘yaman deb ko‘z chiqarish” maqoli aynan shu holatni yaxshi tasvirlaydi. “Hech qaysi topshiriqda bolalarning sochini chizg‘ichda o‘lchab, rasmga olib, Telegram’da tarqatish kerak deb yozilmagan. Kimdir qayerdadir juda qattiq ishlayotganini ko‘rsatish uchun shunday qilgan, shekilli”, — deydi vazirlik rahbari.
“Qani endi, ta’lim sifatini yaxshilash va o‘z malakasini oshirish bo‘yicha qarorlarni shunchalik jon kuydirib ijro etishsa joylarda”, — deya o‘z fikrini yakunlagan Sherzod Shermatov.
Eslatib o‘tamiz, Normativ-huquqiy hujjatlar loyihalari muhokamasi portaliga “O‘zbekiston Respublikasi hukumatining ayrim qarorlariga o‘zgartishlar va qo‘shimchalar kiritish to‘g‘risida”gi qaror loyihasi joylashtirilgan edi. Unda nodavlat ta’lim xizmatlari ko‘rsatish sohasidagi faoliyatni litsenziyalash tartibi to‘g‘risidagi nizom va “Davlat umumiy o‘rta ta’lim muassasalari o‘quvchilarini zamonaviy yagona maktab formasi bilan ta’minlash chora-tadbirlari to‘g‘risida”gi qarorlarga o‘zgartirish va qo‘shimchalar kiritish ko‘zda tutilgan.
Agar qaror loyihasi taklif etilayotgan tahrirda qabul qilinsa, nodavlat ta’lim xizmatlari ko‘rsatuvchi yuridik shaxslar o‘z faoliyatini amalga oshirishda ta’lim oluvchilarning kiyimlariga quyidagicha shartlar qo‘yishi kerak bo‘ladi:
“Yuksalish” Umummilliy harakati ushbu qaror loyihasiga munosabat bildirib, “Ta’lim sifatiga, eng avvalo, pedagog kadrlarning va xizmat ko‘rsatuvchi personalning malakasi, o‘quv dasturining samaradorligi, zarur resurslar va kerakli moddiy-texnik baza bilan ta’minlanganligi kabi omillar ta’sir ko‘rsatadi. ‘Ushbu jarayonlarga o‘quvchining tashqi ko‘rinishi qanday ta’sir o‘tkazishi mumkin?’ Loyiha tashabbuskorlarida maktab o‘quvchisining ‘imijiga’ qo‘yilayotgan talablarni tasdiqlovchi o‘tkazilgan tadqiqot natijalari yoki boshqa faktlar mavjudmi?”, deb aytgandi.